ÉS(állítás1;állítás2;…)

Logikai ÉS műveletet végez az állítás1, állítás2 stb. logikai értékek között. A függvény eredménye akkor IGAZ, ha minden állítás értéke IGAZ.

Az alábbi táblázat B5 cellájában az =ÉS(B1>=B2;B1<=B3) képlet segítségével vizsgáljuk, hogy a B1 cellában található szám a B2 és B3 cellában megadott értékhatárok közé esik-e.

HA(állítás;igaz_érték;hamis_érték)

Az állítás igazságtartalmától függően az igaz_érték vagy a hamis_érték argumentum értéket adja eredményül. Ha a hamis_érték-et nem adjuk meg, helyette a HAMIS logikai értéket adja eredményül a függvény.

Az alábbi példában a bevétel és a kiadás értékei alapján szeretnénk megtudni, hogy nyereséges vagy veszteséges volt-e a tevékenység.

Gépeljük be az =HA(B1>=B2;"Nyereség";"Veszteség") függvényt az A3 cellába, ahol a B1 és B2 cellák értékétől függően a Nyereség vagy Veszteség szöveg jelenik meg. A Bevétel és Kiadás különbségének kijelzéséhez pedig a B3 cellában az =ABS(B1-B2) függvényt használjuk.

NEM(állítás)

Az állítás logikai érték ellenkezőjét adja eredményül.

Az alábbi táblázat B2 cellájában az =NEM(CSONK(B1/2)=(B1/2)) képlet segítségével döntjük el, hogy a B1 cella értéke páratlan szám-e.

VAGY(állítás1;állítás2;…)

Logikai VAGY műveletet végez az állítás1, állítás2 stb. logikai értékek között. A függvény eredménye minden esetben IGAZ, ha bármely állítás értéke IGAZ.

Az alábbi táblázat B5 cellájában az =VAGY(B1<B2;B1>B3) képlet segítségével vizsgáljuk, hogy a B1 cellában található szám a B2 és B3 cellában megadott értékhatárokon kívülre esik-e.